# HealthyYou Ултразвуков дифузер за ароматерапия

Благодарим ви, че избрахте ултразвуковия дифузер за ароматерапия **HealthyYou**. Моля, прочетете тези инструкции внимателно и ги съхранявайте на безопасно място за бъдещи справки.

Този арома дифузер е ултразвуков и превръща водата и етеричното масло във студена, влажна и ароматна мъгла.

**Как да включите дифузера?**

1. Поставете дифузера в изправено положение върху равна повърхност и отстранете капака (фиг.1)
2. Свържете адаптера за захранване към дъното на дифузера (фиг.2)
3. Добавете вода и етерично масло в дифузера. Не наливайте вода над маркировката МАХ или максимум 300 мл. Не използвайте вряща вода. Не доливайте вода, когато дифузерът е включен. Препоръчваме да добавите 2-3 капки масло на всеки 100 мл. вода (фиг.3)
4. Поставете капака върху основата на дифузера. Отворът на капака се върти в посоката, която желаете да излиза струята. Дифузерът не бива да бъде включван без да сте поставили капака (фиг.4)
5. Включете захранващия адаптер на дифузера към електрическата мрежа.
6. **Натиснете бутона MIST – включва струята (фиг.5)**
   1. 1 натискане на бутона ще включи уреда за 1 час. Продължете да натискате бутона, за да изберете режима на работа на дифузера: 1 час, 3 часа, 6 часа или ON (дифузерът ще работи, докато свърши водата).
   2. Дифузерът автоматично ще се изключи след като изтече избраното от вас време.
   3. Натиснете и задръжте бутона за 2 секунди, за да изключите дифузера, независимо на кой режим е включен.
   4. За да изберете режима на струята (силна или слаба), натиснете и задръжте бутона, докато чуете звуков сигнал. 1 звуков сигнал ще включи силна струя, 2 звукови сигнала ще включат слаба струя.
7. **LIGHT бутон – включва светлините в различни цветове (фиг.6)**
   1. Натиснете бутона 1 път, за да включите светлините. Цветовете ще се редуват и сменят автоматично.
   2. Натиснете бутона 2 пъти, за да изберете конкретен цвят.
   3. Натиснете бутона 3 пъти, за да изберете следващ цвят. Всяко следващо натискане на бутона, ще сменя цвета докато достигнете до желания от вас цвят. Всеки цвят има ярък и приглушен вариант. При всяко натискане на бутона ще чувате единичен звуков сигнал.
   4. Светлините могат да работят независимо дали дифузерът е включен или не. Удобни са за нощна лампа.
   5. За да изключите светлините, натиснете и задръжте бутона за 1.5 секунди.
8. Ако няма да ползвате уреда за по-дълъг период от време, излейте водата от него и го подсушете.
9. Струята и светлините се изключват автоматично, когато в контейнера на дифузера няма достатъчно вода.

**ВНИМАНИЕ!**

* Силата на струята може да варира, това е нормално.
* Факторите, които могат да повлияят на интензитета на струята са водата, влажността, температурата, въздушни течения.
* Дифузерът се изключва автоматично, когато водата свърши.
* Употребявайте само 100% натурални етерични масла. Ако използвате други синтетични или масла с не неясен произход, които съдържат химически компоненти, ароматизатори или добавки, те могат да повредят уреда ви. Гаранцията на уреда не покрива и не важи в тези случаи.

**ИНЦИДЕНТИ**

В случай, че съборите или бутнете уреда, докато той работи, моля следвайте следните стъпки, за да избегнете повреда:

1. Изключете уреда от електрическата мрежа и отворете капака.
2. Излейте водата, ако има останала такава в контейнера за вода.
3. Изтръскайте нежно уреда, ако смятате, че в него е попаднала вода (особено в отвора за въздух). Оставете за 24-48 часа на проветриво място, за да изсъхне.

**ПОЧИСТВАНЕ**

След 5-6 употреби или 3-5 дни употреба, моля почистете вашия уред както следва:

1. Изключете уреда от електрическата мрежа и махнете капака.
2. Излейте водата, ако има останала такава в контейнера за вода.
3. Добавете малко количество мек почистващ препарат, разреден с вода, почистете внимателно и нежно контейнера и подсушете с чиста кърпа или хартия. Не подлагайте дифузера под течаща вода, това ще го повреди. Пазете входа за въздух, който се намира на контейнера за вода.
4. Не използвайте медицински препарати или ензимни препарати за почистване на дифузера. Те могат да направят реакция с остатъците от етеричните масла и да изпуснат вредни пари или да причинят повреда на уреда. Гаранцията на уреда не покрива и не важи в тази случаи.
5. Използвайте само нежен почистващ препарат.
6. Изливайте водата само от страната обозначена с DRAINAGE OUTLET. В противен случай водата ще влезе в уреда и ще го повреди. Гаранцията на уреда не покрива и не важи в тази случаи.

**ПРЕДПАЗНИ МЕРКИ**

Моля прочетете внимателно следните инструкции за безопасност преди да използвате уреда. Те са предназначени да ви защитят от нараняване или от повреда на уреда.

* Не ремонтирайте, модифицирайте или разглобявайте уреда. Свържете се с нас, ако имате проблем с експлоатацията на уреда.
* Не включвайте уреда, ако контейнера за вода е празен.
* Не пипайте ултразвуковия модул.
* Почиствайте уреда редовно съгласно инструкциите за почистване.
* Винаги изключвайте уреда от електрическата мрежа, когато го почиствате.
* За да е чист уреда ви, след употреба изхвърляйте останалата вода от страната обозначена с DRAINAGE SIDE и подсушете дифузера.
* Попадането на чисто етерично масло върху уреда, може да доведе до корозия. В случай, че разлеете масло върху дифузера, почистете го.
* Използвайте само мерителната чашка, за да наливате вода в дифузера. Не наливайте вода в дифузера директно от чешмата.
* Не включвайте струята срещу мебели, дрехи или стени.
* Пазете уреда от директна слънчева светлина, отоплителни източници, климатици или вентилатори, прашни повърхности и места.
* Пазете далеч от електроника.
* Изчакайте 60 минути преди да включите уреда за повторна употреба, за да избегнете повреда на ултразвуковия модул.
* Не използвайте в уреда газирана вода. Използвайте чешмяна или минерална вода.
* НИКОГА не премествайте уреда, докато работи.
* Не докосвайте никоя част на уреда с мокри ръце.
* Дръжте уреда далеч от деца и животни. Не разрешавайте на децата ви да играят с уреда без надзор. Уредът не е предназначен за деца или хора, които не знаят как да го ползват.
* Ако уредът пуши, излъчва неприятна миризма или усетите нещо странно, изключете уреда незабавно от електрическата мрежа.

Внимание! Може да доведе до повреда на уреда!

* Не позволявайте други течности, освен вода, както и чужди материи да влизат в контакт с уреда. Това може да доведе до повреди, които не могат да бъдат поправени.
* Изключвайте уреда, ако няма да го ползвате.
* Не покривайте уреда с нищо докато работи.
* Пазете далеч от места с вибрации.
* Винаги поставяйте уреда на равна, гладка повърхност. Не поставяйте върху мокет, килим, завивка или друга мека повърхност.

**ОТСТРАНЯВАНЕ НА ПРОБЛЕМИ**

|  |  |
| --- | --- |
| Проблем | Решение |
| Не мога да включа или изключа уреда | 1. Няма достатъчно вода в уреда. Налейте вода. 2. Уредът не е включен в електрическата мрежа. Проверете захранването: изключете, проверете кабела и включете отново. 3. Водата е над максималното ниво. Намалете водата под линията за максимално ниво. |
| Няма струя или струята е неравномерна | 1. Няма достатъчно вода или водата е над максималното ниво. Долейте вода като не превишавате максималното ниво от 500 мл., което и отбелязано с МАХ линията. 2. Ултразвуковият модул е замърсен. Почистете уреда съгласно инструкциите. 3. Капакът не е поставен правилно. Поставете го правилно. 4. Входът за въздух на дъното на дифузера е мръсен/прашен. Избършете го с влажна кърпа. |
| Протича вода | 1. Капакът не е поставен правилно. Поставете го правилно. 2. Температурата на помещението е много ниска или влажността е висока. В този случай, влажната струя може да доведе до конденз и образуването на водни капки. |

**Съдържание на пакета**

• 1 x дифузер

• 1 х адаптер за захранване

• 1 x мерителна чаша

• 1 x ръководство за потребителя

**Спецификации**

Модел 11 E Zen

Размери 168.5 мм х 137 мм

Тегло 471 гр.

Източник на захранване DC 24V, 650 mA, AC100-240V, 50/60 Hz

Мощност 13W

Таймер 60/180/360 мин/ON

Режим на струята Силна/Слаба

Дължина на ел. кабел 170 см.

Обем на резервоара за вода 300 мл.

Материал PP/ABS

Ултразвукова честота 2.4 MHz

**Гаранция**

Този продукт е в гаранцията за период от 24 месеца, считано от датата на покупката.

Вносител: ХелтиЮ ЕООД,

Тел: 0888149007

Имейл: [orders@healthyyou.bg](mailto:orders@healthyyou.bg)